Ильина Надежда Ивановна

Ильина Надежда Ивановна — поэт, эдэр суруйааччылар XIV, XV, XVI, XVII сүбэ мунньахтарын кыттыылааҕа.

1985 сыллаахха Мэҥэ Хаҥалас улууһун Тиэлиги нэһилиэгэр төрөөбүтэ. 2002 с. Майа гуманитарнай оскуолатын, 2008 с. СГУ СФКФ литературнай салаатын бүтэрбитэ. Устудьуоннуур сылларыгар «Байанай алгыһа» айар түмсүүгэ дьарыктаммыта. «Орто дойду соннуннара» хаһыакка общественнай корреспонденнаабыта. Билигин арбитражнай управляющай көмөлөһөөччүтүнэн үлэлиир.

Надежда оскуолаҕа үөрэнэр сылларыттан хоһоон суруйар. Кини айымньыларынан хас да ырыа айылынна, испэктээкиллэр туруорулуннулар.

Хоһоонноро «Күндээр» хомууруньукка, «Эдэр саас», «Орто дойду сонуннара», «Эркээйи» хаһыаттарга бэчээттэммиттэрэ. «Оһуор» кассетнай хомуурунньукка «Сурук» диэн ааттаах дьоҕус кинигэтэ 2009 сыллаахха тахсыбыта.

Категория:Дьоннор алпабыытынан
Категория:Мэҥэ Хаҥаласка төрөөбүттэр
Категория:1985 сыллаахха төрөөбүттэр